**Întunericul nici nu mai exista**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era noaptea când nu erai plecată undeva,

îmi sortam sentimentele-n sertar,

le părăsiseră visele decuseară,

pe urmele lor mă oboseam degeaba

luaseră distanţa disperării.

Până-n dimineaţă mi-au căzut mîinile,

gurille noaste se adânceau triste,

ochii dormeau în oglinda din perete

fulgeraţi de alte iluzii.

Somnul nevertebrat în esenţă

îşi copia imagini din memoria suprasaturată,

întunericul nici nu mai exista,

eram într-un ţinut în care n-am trăit vreodată

nu ştiu dacă soarele a răsărit normal,

ori lumina aceea confuză

curgea din conştiinţa trezită

în rădăcinile din care mă înalţ.